

VLADA REPUBLIKE HRVATSKE

Zagreb, 31. kolovoza 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo rada, mirovinskoga sustava, obitelji i socijalne politike |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva nad UNICEF-ovom humanitarnom virtualnom utrkom Mliječna staza 2023. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31.stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_ 2023. donijela

**Z A K L J U Č A K**

1. Vlada Republike Hrvatske prihvaća pokroviteljstvo nad UNICEF-ovom humanitarnom virtualnom utrkom Mliječna staza 2023., sukladno zamolbi predstojnice Ureda UNICEF-a za Hrvatsku.

2. Prihvaćanjem pokroviteljstva Vlada Republike Hrvatske ne preuzima nikakve financijske obveze.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

Predstojnica Ureda UNICEF-a za Hrvatsku uputila je Vladi Republike Hrvatske zamolbu za prihvaćanje pokroviteljstva nad UNICEF-ovom sedmom humanitarnom virtualnom utrkom Mliječna staza 2023., koju organizira Ured UNICEF-a u Hrvatskoj.

Utrka će se odvijati putem mobilne aplikacije, tijekom deset dana, od 15. do 24. rujna 2023., a okupit će sudionike iz svih dijelova Hrvatske s ciljem osiguravanja podrške za mentalno zdravlje djece i mladih u školama kroz program „Škole podrške“. „Škole podrške“ program su za jačanje emocionalne otpornosti i socio-emocionalnih vještina djece i mladih, ali i odraslih: učitelja, nastavnika i drugih odgojno-obrazovnih stručnjaka.

Utrka Mliječna staza postala je važna platforma za podizanje svijesti i prikupljanje resursa za ključna ulaganja u dobrobit djece kroz UNICEF-ove programe u Hrvatskoj. U proteklim godinama sredstvima prikupljenim kroz održavanje utrka UNICEF je podržao otvaranje nacionalne banke humanog mlijeka, osigurao financijsku potporu udomiteljskim obiteljima s najmlađom djecom, osigurao opremu za javna rodilišta u Hrvatskoj, podržao uspostavljanje usluga za djecu s teškoćama u razvoju i njihove obitelji te pokrenuo program poboljšanja brige o mentalnom zdravlju djece i mladih u školama.

Svake godine je u utrku uključeno više od 6 tisuća sudionika iz cijele Hrvatske, te veliki broj udruga koje se bave zaštitom prava i dobrobiti djece.